Előterjesztés a Zalakaros Város Önkormányzatának Képviselőtestülete 2021. november 25-én tartandó ülésére.

Napirend címe: Látogatóközpont – Szabadtéri színpadtól déli irányban lévő volt
                            sportpályák hasznosításának lehetőségei

Előterjesztés készítette: Stégli János sportszervező

Tisztelt Képviselőtestület!
Jelenleg három salakos teniszpálya található a Fürdő Hotel mögötti területen. A teniszpályák jelenlegi állapotában – a gondozás hiányában az idő előrehaladtával sajnos – teljesen játékképtelenné váltak, így kiadásukra sem kerülhetett sor, ezért bevételt sem képeztek, a sportág művelői elfelejtették, hogy Zalakaroson van teniszezési lehetőség. A teniszpályák amíg jó állapotban működtek, gondozásuk folyamatos volt, egy olyan népszerű sportolási lehetőséget biztosítottak a városcentrumban, amelyre haza és külföldi és helyi lakosok részére egyaránt igény volt. A pálya elhelyezkedése tökéletesen beleillik a városképbe és a rendezvénytér szolgáltatásai közé. Az elmúlt időszakban „úri sportként” tekintettek a teniszre, de jelenleg nagyon széles körben elérhetővé vált és igény is mutatkozik rá, de csak akkor, ha a pályák minősége legalább az országos színvonalat eléri. A pályák megszűntetését semmiképp nem javaslom, mert új pályák építése az új Sportcentrumban többszörösébe kerülne, mint a meglévő pályák rendbehozatala. Zalakaroson a pályákat nem megszüntetni kell, hanem építeni, felújítani kell, erre a teniszpályák központ fekvése miatt pénzügyi fedezetet biztosít az önkormányzat.

 A pályák megfelelő szintre való előkészítéséhez:
· Elsősorban a pályák felső talajának cseréje és felújítása szükséges.
· Valamint a már országosan és nemzetközileg elfogadott műanyag vonalakat kell beépíteni, amely csökkentené a pálya gondozására szánt erőforrásokat.
· Festés után a játékháló tartóoszlopai szintén alkalmassá válnának a játékra.
· Mivel a pályán a vízvételi lehetőség már ki van alakítva, ezért az öntözőrendszert akár automatává is lehet tenni, de a kézi öntözés is elfogadható.
· A pálya körül a labdafogó háló megöregedett és hiányossá vált, valamint esztétikailag sem illik bele a rendezvénytér miliőjébe.
· A labdafogó háló kicserélése javasolt országosan elfogadott minőségűre, amely reklám céljára is használható
· a pálya karbantartásához szükséges eszközöket is meg kell vásárolni, amely nem képez tetemes összeget (~300.000 Ft).

A pálya működtetése:
· A jelenlegi ~1800 Ft/óra árat a felújítást követően akár a duplájára lehet növelni, plusz teniszlabda és teniszütő bérleti díjjal további bevételeket generálhatna.
· A teniszpálya gondozását tavasztól – őszig, a Rendezvényházban alkalmazott gondnoknak kellene elvégezni, ami napi 2-3 órát jelentene (összesen reggel, illetve délután), hogy naponta alkalmas legyen a pálya a játékra.
· A pálya megújult állapotáról a városmarketing keretein belül kellene hirdetni, többek között a Rendezvényház és a szállodák ajánlatában is szerepelhet.
· Az üzemeltetésre a legjobb megoldás a pályák bérbe adása lenne, ha azok megfelelő szinten kialakításra kerülnének, egy vállalkozó számára, aki az óradíjak mellett új szintre emelné a sportágat a településen élő gyermekek és felnőttek számára természetesen az üzemeltetés költsége is őt terhelné.
· A pálya felújítási munkálatait a Karos Park el tudná végezni megfelelő szakmai irányítás mellett, amelyet személyemben biztosítok.
· Lehelőséget, amely álltál nem szűnnének meg a teniszpályák, de a felújítása, működése, lényegesen olcsóbbá válna, de a város későbbi bevételének növekedésével, több anyagi ráfordítást tud biztosítani a teniszpályák minőségi javítására:
-a pálya talajának részleges cseréjét, a benzinkútnál elhelyezett salakból, rostálással pótolni lehetne, csak a játék felületét kellene friss salakból megvásárolni, illetve a pálya karbantartó eszközöket és a játék hallókat.
- Nem kerülne felújításra a labdafogó kerítés, csak hiánypótlásra
· Természetesen az így kialakított játékteret, megfelelő színvonalon kell működtetni.
· A pályákat, működési időszakában (tavasztól – őszig) ki ajánlható lenne vállalkozó részére 
· Továbblépés a villanyvilágítás kialakítása és megfelelő pénzügyi feltételek mellett a fedettpályák befedése, amely által a sportág kedvelői télen is ellátogatnának Zalakarosra.
· A műanyagpályák kialakítását nem javaslom, igaz, hogy a működtetésé alacsony, de a megépítése nagyon nagy költség.
· A Látogatóközpont déli oldalán húzódó kerítés (Venus Hotel mellett a Szőlő utcáig húzódó rész) az átgázolások, kibújások miatt méltatlan állapotba került, javítása, felújítása szükséges.

Amennyiben a pályák megszüntetésre kerülnének, egy újabb sportolási és
turisztikai létesítménnyel lenne kevesebb Zalakaros.
A három pálya újbóli kialakítása ~10 – 12 000.000 Ft-ba kerülne – elsősorban a talaja és környezete kialakítása miatt, továbbá kikerülne a város központjából, ahol a látogatottsága minimálisra csökkenne.

Hotel mögötti kézilabda pálya jövőbeni sorsa, működtetése:

A Fürdő Hotel mögötti területen található a 44 x 22 m-es jó minőségű aszfalt borítású pálya, amely a”B” épület nyugati oldalának vonalában a Hotelhez tartozik, a nagyobb területe padig a Rendezvénytérhez.
 Jelen pillanatban kihasználatlan, semmilyen sporttevékenységet és játékot nem gyakorolnak rajta.
A Zalakarosi Fürdő családi fürdőként hirdeti magát, épp ezért rengeteg tinédzsert és fiatalt vonz a szolgáltatásaival, ennek a megnövekedett igénynek pedig a város attrakcióinak is meg kell felelnie, ezért erre a pálya felületre extrém sportokat kiszolgáló egységeket lehetne telepíteni, amely a jelenleg a Rendezvénytéren helyi fiatalok, kerékpározók, gördeszkások, görkorcsolyázók stb. igényeit teljes mértékben kielégítené. .Az extrém pálya üzemeltetésével bővülne Zalakaros város sportolási lehetősége és turisztikai attrakciója,

Az utóbbi években megváltoztak a sportolási szokások, a hagyományos sportok mellett egyre inkább teret hódítanak az extrém sportok, amelyeknek rengeteg követője van világszerte, adjunk teret ennek Zalakaroson is!

A pálya berendezéséhez legalább 6-8 elemre van szükség, amelynek árai: ~1.500.000 Ft/db. – ~3.500.000 Ft/db között van.
Költségként jelentkezik a pálya 4 sarkában elhelyezhető világító berendezés, amely az esti használatot is biztosít az igénybe vevők részére.
A Fürdő vezérigazgatója nem ellenzi a megvalósítását, de szerinte, elsősorban a nyári időpontban hangos tevékenységgel jár ez a sporttevékenység.
Javaslatom, hogy a pálya esti nyitvatartását szabályozni kell.

Természetesen a pálya elhelyezkedése, a talaja, mérete alapján más ötletek megvalósítására is alkalmas.

A rendezvénytér nyugati oldalán található aszfaltos, volt kosárlabda pálya sorsa és működése

[bookmark: _Hlk85544482]Jelenleg a Fürdő Hotel mögötti nyugati területen található 40X20 m aszfaltos pályafelület parkolóként kerül hasznosításra. előreláthatólag ez a jövőben is így történik.

[bookmark: _Hlk87876284]Télen, amikor nem szükséges a parkoló parkolásra történő alkalmazása, jövőben, amikor a város pénzügyi lehetőségei is megengedik és alkalmas lenne egy palánkokkal körbekerített, nem fedett jégpálya kialakítására is. A jégpálya üzemeltetésével bővülne Zalakaros város sportolási lehetősége és turisztikai attrakciója.

Nem tartozik az előterjesztéshez, de régóta javasoltam már, hogy a játszóterek mellé telepítsünk vandálbiztos ping-pong asztalokat és más sporteszközöket is, amelyek már országszerte elterjed és gyerekek, felnőttek egyaránt használják. Ezen kívül szintén népszerű a streetball kosárlabda, amelyet a volt Sportcentrum északi oldalánál lévő üres területen lehetne kialakítani (volt füves kispálya). 
Természetesen ezek és más ötletek megvalósítása hosszabb időt vennének igénybe és csak az adott helyzetben, megfelelő pénzügyi lehetőségek mellett kerülhetnének kialakításra. 

Összegzés:
Meglátásom szerint nem játszótereket, hanem játék és sportközpontokat kell létrehozni Zalakaroson, ahol a szülő és a gyermek egyaránt megtalálja azokat az eszközöket, amiket a szórakozás és az egészsége érdekében használni tud.
Emelkedjünk ki a többi fürdővárosok közül, azzal, hogy Zalakaros város a családok találkozóhelye lehessen!

Határozati javaslatok:
1. A
A Képviselőtestület
1. Használható szintre, felújítja a három teniszpályát melynek részleges felújításának költsége kb. 2,3 M Ft
2. Felújítja a Rendezvénytér déli oldalán lévő kerítést, melynek felújítására külön költséget kell biztosítani.
3. A teniszpálya működtetését a rendezvényház végzi, a felújításokra pénzügyi fedezetet biztosít az önkormányzat.
Határidő a döntésre: 2021. november 25.
Felelős: Novák Ferenc polgármester
[bookmark: _Hlk87530070]Zalakaros Város Önkormányzat Képviselőtestülete döntése alapján
Operatív felelős: Stégli János sportszervező, Biczó Tamás Karos-Park ügyvezető igazgató
Végrehajtás időpontja: 2022. június 1.

1.B.
A Képviselőtestület
1. Megszünteti a három teniszpályát és más célra kívánja kialakítani.
2. A hasznosítási elképzelések, tervek kidolgozása indokolt különös tekintettel az alábbiakra: parkolás céljára való átalakítás vagy kézilabdapályához hasonlóan-attrakciók létesítése, egyéb megoldás.
[bookmark: _Hlk87875228]Határidő döntésre: 2021. november 25.
Felelős: Novák Ferenc polgármester
Zalakaros Város Önkormányzat Képviselőtestülete döntése alapján
Operatív felelős: Stégli János sportszervező
Tervezés időpontja: 2022 március 31.

[bookmark: _Hlk85544040]2.
A Képviselőtestület
1.  Fürdő Hotel mögötti kézilabda pályán attrakciók létesítését tervezi és telepít, amennyiben erre pénzügyi fedezetet rendelkezésre áll.
2. Jelenleg a Fürdő Hotelhez tartozó terület átadásra kerül a Turisztikai Nonprofit Kft. részére.
Határidő a döntésre: 2021. november 25.
Felelős: Novák Ferenc polgármester
[bookmark: _Hlk87543381]Zalakaros Város Önkormányzat Képviselőtestülete döntése alapján
Operatív felelős: Stégli János sportszervező
Tervezés időpontja: 2022. március 31 
Átadás: 2022.január 1.
[bookmark: _Hlk87544374]Végrehajtás időpontja: folyamatos

[bookmark: _Hlk85544834]3.A.
A Képviselőtestület 
1. A Rendezvénytér nyugati oldalán található aszfaltos, volt kosárlabda pályahelyén parkolót biztosít
Határidő a döntésre: 2021. november 25. 
Felelős: Novák Ferenc polgármester
Zalakaros Város Önkormányzat Képviselőtestülete döntése alapján
Operatív felelős: Stégli János sportszervező
Végrehajtás időpontja: 2022. november 25.

3.B.
A Képviselőtestület 
1. parkolóként működteti a pályafelületet (elsősorban tavasztól - őszig), de alkalmasnak véli, télen, palánkokkal körbekerített, nem fedett jégpálya kialakítására is, amelyhez a víz és az áramvételi lehetőségek a működéshez biztosítva vannak, a jégpálya kialakítására akkor lehetséges, ha erre megfelelő pénzügyi háttér rendelkezésre áll.
Határidő a döntésre: 2021. november 25.
Felelős: Novák Ferenc polgármester
Zalakaros Város Önkormányzat Képviselőtestülete döntése alapján
Operatív felelős: Stégli János sportszervező
Végrehajtás időpontja: folyamatos

4.A.
A Képviselőtestület 
1. A volt B épület tetőtere korábbi döntését megerősíti.

4.B.
1. Tudomásul veszi, hogy a Zalakarosi Fürdő Zrt. a volt B épület felső szint átalakítását és hasznosítását tervezi.
2. A Fürdő 2021. december 31-ig nyújtsa be elképzelését a tetőtér hasznosítására.

5.
A Képviselőtestület 
1. Kerítések állapotának és a környezet rendbetételének érdekében csere, felújítás szükséges.
2. A rossz állapotban lévő kerítések cseréjét a 2022.évi költségvetésben tervezni kell.

Zalakaros 2021. november 16.
									
                                                                                             Novák Ferenc	
									polgármester

